ભક્તિ યોગ એ ઉપાસના અને ઈશ્વર પ્રત્યેના પ્રેમનો માર્ગ છે. જેના અભ્યાસમાં ભગવાન વિષેની વાર્તાઓ સાંભળવામાં, ભક્તિભાવ વાળા ભજનો ગાવામાં, તીર્થયાત્રા, મંત્ર જાપ અને મંદિરમાં તેમજ પોતાના ઘરમાં થતી પૂજા પર ખાસ ધ્યાન આપવામાં આવે છે. ભક્તિ યોગ નું ફળ છે ઈશ્વર સાથેનો ખુબજ નજદીકનો અરસપરસ નો સંબંધ, એવી પ્રકૃતિનો વિકાસ જેનાથી આ સહભાગિતા શક્ય બને- પ્રેમ, નિસ્વાર્થતા અને પ્રવિત્રતા- છેવટે પ્રપત્તિ, ઈશ્વર માટે પોતાના અસ્તિત્વને ભૂંસી નાખી બિનશરતી સંપૂર્ણ સમર્પણ. મારા ગુરુ સિવાય સુબ્રમુન્યસ્વામીએ આનું સ્પષ્ટ વર્ણન કર્યું: "ઈશ્વર પ્રેમ છે, અને ઈશ્વરને પ્રેમ કરવાનો પવિત્ર માર્ગ આગમ (પવિત્ર શાસ્ત્રગ્રંથ) માં સૂચવેલો છે. ખરેખર, આ શાસ્ત્રો એટલે ઈશ્વરનો પોતાનો અવાજ, સંસારી જે પુનર્જન્મ ની માયાજાળામાં ફસાયેલો છે, તેને ચેતવણી આપે છે, ક્ષણિક પ્રેમને ત્યાગીને જે અવિનાશી અને અમર છે તેને આદરપૂર્વક પૂજો. ઈશ્વરનો આદર કેવી રીતે કરવો, ક્યારે અને કઈ જગ્યાએ, કયા મંત્ર અને કયા માનસિક ચિત્ર દ્વારા અને કયા શુભ સમયે, આ બધું આગમ માં સુરક્ષિત છે."